**MALI ŠKOVACINI**

Učenici Osnovne škole Mejaši u veljači 2015. godine s udrugom *Sunce* započeli su edukativni program *Zeleni reporteri.*

Iz udruge *Sunce* podijelili su nas u skupine: Karepovac, Građevinski otpad, Otpad u moru i Nedostatak zelenih površina.

Pravnica udruge *Sunce* pokušala nam je pomoći oko problema, i uputila nas, ako imamo poteškoća neka nazovemo *Zeleni telefon* na broj *072 123 456* ili posjetimo njihovu web stranicu *sinaj.hr*. Edukatorica udruge *Sunce* upoznala nas je s galvnim pitanjima koja trebamo postaviti kada pišemo članak. Pitanja su: *Tko? Što? Gdje? Kada? Kako? Zašto?*

Problem naše skupine bio je Karepovac. Sam nam pogled na Karepovac smeta jer je zaista ružan okoliš oko njega. Ima neugodan miris, posebice ljeti. Hrpa smeća koja se izdiže nad zelenim površinama jako je neugledna. Često s taj otpad zapali te se širi gusti dim i nesnosan, neugodan miris. Jadna stabla prepuna su vrećica i drugog otpada koje raznosi vjetar. Sve to doprinosi otužnoj okolini Karepovca.

Ne smijemo zagađivati i onečišćavati okoliš u kojem živimo. Toga moraju biti svjesni i ljudi koji žive pored Karepovca. Oni bi barem trebali čistiti i uređivati svoju okolinu.

Članak napisali:

***Nina Vukušić, Ana Bajrić, Miamaria Polić, Sara Šerić, Ante Lišnjić***